Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

Švenčionių Juliaus Siniaus meno mokykls

(švietimo įstaigos pavadinimas)

Irena Kerulienė

(švietimo įstaigos vadovo vardas ir pavardė)

**METŲ VEIKLOS ATASKAITA**

2024-01-18 Nr. 9-11

(data)

Švenčionys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Švenčionių Juliaus Siniaus meno mokykla formalųjį švietimą papildančio ugdymo įstaiga, teikianti pradinį ir pagrindinį muzikos, šokio ir dailės (FŠPU) bei muzikos ir choreografijos meno mėgėjų neformalųjį meninį išsilavinimą (NVŠ), ugdanti ir puoselėjanti vaiko individualybę ir talentą, atsižvelgiant į mokinio poreikius ir galimybes ugdant kūrybingą, kultūringą ir pilietišką asmenybę. Meno mokykloje, visiems besimokantiems yra sudaromos sąlygos atrasti kūrybinį džiaugsmą, kurti bei tobulėti.  Švenčionių Juliaus Siniaus meno mokyklos 2023 m. veikla buvo organizuojama vadovaujantis strateginiu planu, kuriame numatyti tikslai, uždaviniai ir jų įgyvendinimo priemonės. Detalizuotame 2023 m. veiklos plane tikslai orientuoti į ugdymo proceso organizavimo tobulinimą per turinio planavimą ir mokytojų ugdomosios veiklos stebėseną, meninės švietėjiškos veiklos plėtojimą, pasitelkiant socialinius partnerius, didinant bendruomenės narių įsitraukimą į Mokyklos vykdomas veiklas.  *Pasirinkta prioritetinė kryptis — ugdymo proceso tobulinimas, mokymosi aplinkos modernizavimas mokinių poreikių tenkinimui, bei pozityvios emocinės aplinkos bendruomenėje kūrimas.*  Mokykloje daug dėmesio skirta ugdymo proceso gerinimui, sukuriant sąlygas kiekvienam mokiniui pagal galimybes realizuoti savo individualius gebėjimus. Ugdymo procesas Mokykloje organizuotas vadovaujantis patvirtintu ugdymo planu ir ugdymo dalykų programiniais reikalavimais. Siekiant ugdytinių pažangos, mokiniams buvo suteikta galimybė dalyvauti įvairiuose meniniuose renginiuose, koncertuose, dailės parodose. Mokyklos mokiniai dalyvavo miesto renginiuose, rajone, respublikoje ir užsienyje. Į šias veiklas buvo įtraukta apie 90% mokinių.  2023 m. (spalio 1 d. duomenimis) mokykloje mokėsi 274 mokiniai.  Mokykloje dirba 13 pedagoginių darbuotojų: 2 mokytojai ekspertai, 7 mokytojai metodininkai, 2 vyresnieji mokytojai, 2 mokytojai.  Mokykla atvira miesto bendruomenei, nuolat bendradarbiauja su kitomis rajono švietimo ugdymo ir kultūros institucijomis, visuomeninėmis organizacijomis ir kt. Mokyklos kultūrinė, projektinė, meninė veikla peržengia mokyklos ribas. Vadovaujami patyrusių mokytojų, ugdytiniai pasiekia gerų rezultatų apskrities, respublikos ir tarptautiniuose konkursuose, festivaliuose, projektuose. Ryškus mokyklos teikiamos kultūrinės veiklos vietos bendruomenei spektras. Tai įvairūs kultūriniai renginiai, koncertai, tradicijų puoselėjimas, rajoninių švenčių šventimas kartu.  **1.Tikslas. Stiprinti mokyklos ryšius su vietos bendruomene, socialiniais partneriais.**  Vykdydami meninę veiklą bendradarbiaujame, plečiame ir stipriname ryšius su socialiniais partneriais. Tęsiasi bendradarbiavimas su kitomis švietimo, kultūros ir socialinių paslaugų įstaigomis. Kartu su socialiniais partneriais organizuojami renginiai, vykdoma gerosios patirties sklaida. Organizuojant meninę veiklą, mokykla bendradarbiauja su Vidutinės, Strūnaičio kaimo bendruomenėmis, Švenčionių, Švenčionėlių miestų kultūros centrais, KUTC Švenčionių vaikų dienos centru, Švenčionių profesinio rengimo centru, Adutiškio senelių namais, Strūnos socialiniais globos namais, Švenčionių rajono socialinių paslaugų centru ir kita. Taip pat palaikomi ryšiai su Respublikos meno mokyklomis. Palaikome ryšius su kompozitoriaus Juliaus Siniaus šeima.  *Uždavinys. Organizuoti respublikinius ir tarptautinius konkursus, festivalius, skatinti mokinius juose dalyvauti.*  Vertinant individualią mokinio pažangą, jo poreikius, nuolat siekėme sudaryti sąlygas mokinių profesinio meistriškumo ugdymui ir skatinome moksleivius dalyvauti koncertuose, festivaliuose, konkursuose. Tokiu būdu mokiniai plėtojo savo meninius įgūdžius, lavino meninį skonį, kėlė sau aukštesnius tikslus. Bendravo su įvairių šalių vaikais plėsdami akiratį. Šiuose renginiuose mokytojai turėjo galimybę kelti kvalifikaciją, plėsti savo profesinį ir pedagoginį žinių akiratį, pasidalinti pedagogine patirtimi. Mokykla surengė ne vieną konkursą, festivalį, parodą mokyklos ribose, kuriuose galėjo dalyvauti įvairių gebėjimų mokiniai.  1.Mokykla organizavo Respublikinį antrojo muzikos instrumento ir pasirenkamojo vokalo konkursą ,,Garsų spalvos“ (kovo mėn.),  2. Organizavome II -ajį virtualų Tarptautinį įvairaus žanro jaunųjų atlikėjų konkursą - festivalį „Žydintys garsai“ (birželio mėn.)  3. Organizavome III -ajį respublikinį meno ir muzikos mokyklų XX-XXI amžiaus šiuolaikinės instrumentinės muzikos konkursą ,,Žiemos eskizai” (gruodžio mėn.)  4. Organizavome vaikų tautinių šokių festivalį „Draugai draugams“ (lapkričio mėn.)   1. **Tikslas. Kurti modernią, saugią ir atvirą ugdymosi aplinką;**   *Uždavinys. Tikslingai taikyti aktyviuosius mokymo metodus pamokose ir nepamokinėje veikloje, organizuoti ugdymo procesą įvairiose ugdymo(si) aplinkose.*  Mokytojai ir mokiniai dalyvavo edukacinėse veiklose, integruotose pamokose - ekskursijose:   1. Dailės skyriaus mokiniai vyko į Švenčionėlių miesto biblioteką, į M. K. Čiurlionio virtualios realybės filmo „Angelų takais“ peržiūrą. 2. Organizavome edukacinę kelionę į Taikomosios dailės ir dizaino muziejų. Dailės skyriaus mokiniai dalyvavo Kalėdinio žaisliuko vėlimo edukacijoje, susipažino su vykstančiomis muziejuje parodomis. 3. Mūsų mokyklos komanda dalyvavo Rokiškyje vykusioje meno mokyklų mokinių konferencijoje, skirtoje Rudolfo Lymano ,,Grafiškosios muzikos ir giedojimo mokyklos įkūrimo 140 metų sukakčiai paminėti. 4. Choreografijos skyriaus mokiniai ir mokytojai svečiavosi Nacionalinėje M. K. Čiurlionio menų mokykloje, kur stebėjo atviras pamokas (klasikinio ir lietuvių liaudies sceninio šokio) ir žiūrėjo šokio spektaklius „Pasitinkant pavasarį“ ir „Skaičiai“. 5. Dailės skyriaus mokiniai svečiavosi Vilniuje, kur Lietuvos Didžiosios kunigaikštystės valdovų rūmuose apžiūrėjo išskirtinę parodą – Žygimanto Augusto, Lenkijos karaliaus ir Lietuvos didžiojo kunigaikščio Žygimanto Augusto gobelenų kolekcijas.   *Uždavinys. Kurti efektyvią ir nuoseklią mokytojų kvalifikacijos tobulinimo sistemą.*  *Mokytojai tikslingai tobulina bendrąsias ir specialiąsias (dalykines ir didaktines) kompetencijas.*  Įgyvendinant mokyklos veiklos uždavinį – tobulinti vadovų ir mokytojų kompetenciją – buvo užtikrintas mokytojų kvalifikacijos kėlimas, bei gerosios patirties sklaida. Mokytojai gilino savo pedagogines ir profesines kompetencijas kvalifikaciniuose renginiuose. Džiugu, jog mokytojai ženkliai patobulino įvairių gebėjimų turinčių mokinių pažinimo, vertinimo, profesinės komunikacijos kompetencijas, specialiųjų ugdymo poreikių turinčių vaikų integracijos galimybes.  Visi mokytojai supranta ir įgyvendina nuostatą nuolat mokytis, reflektuoja savo veiklą, atpažįsta, įvairiais būdais ir formomis tobulina savo dalykines, pedagogines ir bendrąsias kompetencijas, kelia sau aukštus reikalavimus. 2023 metais visi mokyklos pedagogai dalyvavo kvalifikacijos tobulinimui skirtuose renginiuose seminaruose, meistriškumo kursuose. Įgijo 74 kvalifikacijos kėlimo pažymėjimus seminaruose, meistriškumo kursuose, mokslinėse konferencijose.  Mokytojai pristatė savo metodinius darbus seminaruose, metodiniuose renginiuose, vedė atviras pamokas. Mokytoja Ilona Vinikaitė skaitė metodinį pranešimą „Tėvų ir pedagogų bendradarbiavimas sprendžiant vaikų ugdymo problemas“, mokytoja Lilija Girulskienė skaitė metodinį pranešimą „Scenos baimės šaknys“.  Į mokyklos mokytojų ir pagalbos mokiniui specialistų 2023–2025 metų atestacijos programą yra įtraukta viena mokytoja.  Mokytojai yra nuolat kviečiami į respublikinių konkursų vertinimo komisijas.  Mokykloje planingai vyksta mokytojų metodinė veikla, kurią organizuoja metodinė taryba ir metodinės grupės.  **3. Tikslas. Ugdomuoju poveikiu ir edukacine aplinka prisidėti prie šalies, rajono ir miesto kultūros.**  *Uždavinys. Telkti ir stiprinti mokyklos ir miesto bendruomenę aktyviai kultūrinei veiklai.*  Mokykla puoselėja pilietiškumo ir tautiškumo tradicijas. Ugdo pasididžiavimą ir pagarbą Tėvynei. Kasmet mokyklos bendruomenė dalyvauja renginiuose ir koncertuose, skirtuose Valstybės šventėms paminėti. Mokiniai dalyvavo sausio 13-osios dienos minėjime, dalyvavome III respublikiniame vaikų ir mokinių dailės ir muzikos konkurse – festivalyje ,,Laisvė - tai kūrybos pradas”. Minint Vasario 16 d. Lietuvos Nepriklausomybės dieną, mokyklos mokytojai ir mokiniai dovanojo šventinį koncertą Vidutinės ir Strūnaičio kaimo bendruomenėms. Kovo mėnesį Švenčionių Juliaus Siniaus meno mokyklos mokiniai koncertavo Adutiškio senelių namuose, koncerte skirtame Lietuvos Nepriklausomybės atkūrimo dienai paminėti. Mokiniai ir mokytojai dalyvavo Lietuvos Karaliaus Mindaugo karūnavimo dienos šventiniame minėjime Švenčionių miesto parke.  *Uždavinys. Organizuoti aktyvią meninių kolektyvų koncertinę, parodų eksponavimo ir individualią kūrybinę veiklą.*  Aktyviai dalyvavome rajoninėse ir respublikiniuose renginiuose. koncertavome šventiniame minėjime, skirtame Lietuvos policijos dienai Švenčionių miesto kultūros centre. Šokių kolektyvas „Erdvė“ koncertavo XXVIII vaikų ir jaunimo teatrų festivalyje „Bildučiai“ (Ignalina).  **Koncertinės kelionės.** Gegužės mėnesį šokių kolektyvas „Erdvė“ dalyvavo Rygos lietuvių vidurinės mokyklos ir Latvijos lietuvių bendruomenės organizuotame IV-ame vaikų ir jaunimo šokių ir dainų festivalyje „Mano tėviškės spalvos“. tradiciniame respublikiniame vaikų tautinių šokių festivalyje „Draugai draugams“ (Panevėžys, Šiauliai), tarptautiniame šokių festivalyje „ Baltic Amber Varšuva 2023“ (Lenkija), tarptautiniame baleto ir šiuolaikinio šokio festivalyje – konkurse „Allegro 2023“ (Vilnius).  Balandžio mėnesį meno mokyklos šokių kolektyvai „Aukštaitukas“ (vad. Jolanta Razmienė) ir „Erdvė“ (vad. Renata Grigianecienė) išvyko į XV tarptautinį festivalį „Golden Sun“, kuris vyko Turkijoje Alanijos mieste. Birželio 14-16 d. Kroatijoje, Zadaro mieste, jau septintą kartą vyko tarptautinis šokių ir vokalinių grupių festivalis ,,Adriatic Zadar open 2023“, kuriame dalyvavo šiuolaikinių šokių kolektyvas „Erdvė“ (vad. Renata Grigianecienė) ir vokalinis ansamblis (vad. Ilona Vinikaitė).  *Uždavinys. Dalyvauti ir siekti aukštų rezultatų tarptautiniuose bei respublikiniuose konkursuose- festivaliuose, dailės darbų parodose.*  Mokiniai dalyvavo: XII Lietuvos jaunųjų atlikėjų virtualus konkursas ,,Linksmoji polkutė 2023″ (Alytus“), Lietuvos vaikų ir moksleivių televizijos konkursas „Dainų dainelė”, I Respublikiniame styginių instrumentų jaunųjų atlikėjų konkurse-festivalyje „Virpančios stygos“ (Širvintai), VI- ame Lietuvos jaunųjų atlikėjų festivalyje „Fortissimo“ (Vilnius). Dailės skyriaus mokiniai dalyvavo Tarptautiniame aeronautikos federacijos organizuotame (FAI) piešinių konkurse „Sukurk tobulą orlaivį“. XV Nacionalinis Jono Švedo konkursas (Vilnius), X rajoninis instrumentinių ansamblių festivalis „Muzikuojame drauge“ (Švenčionėliai), VIII respublikinis jaunųjų pianistų konkursas „... nuo baroko iki romantizmo“, II jaunųjų pianistų konkursas „Muzika nesibaigia“ (Vilnius). Rugsėjo mėn. Seimo lankytojų centre atidaryta vaikų ir jaunuolių iliustracijų konkurso, skirto Europos kalbų dienai paminėti, įspūdingiausių darbų paroda, kur buvo eksponuojami ir mūsų mokyklos dailės skyriaus mokinių darbai. Muzikos skyriaus mokiniai dalyvavo tarptautiniame nuotoliniame festivalyje – konkurse „Musicalada Fest“ (Ispanijoje), tarptautiniame muzikos festivalyje „Racconto di Primavera“ (Italija), respublikiniame vokalinės muzikos festivalyje – konkurse ,,Kol širdyje lakštingala giedos“, [respublikiniame jaunųjų vokalistų konkurse ,,Rudens melodija”](https://www.meno-mokykla.svencionys.lm.lt/2023/11/23/respublikinis-jaunuju-vokalistu-konkursas-rudens-melodija/). Vasaros pradžioje šiuolaikinių šokių kolektyvas „Šėlsmas“ dalyvavo šokių konkurse-festivalyje „Sveika, vasara“, kuris vyko Juodkrantėje. Birželio mėnesį liaudiškų šokių ansamblis „Aukštaitukas“ dalyvavo tarptautiniame festivalyje Latvijoje Daugpilyje „Aukšdaugava 2023“.  *Uždavinys. Vystyti bendradarbiavimą su kitomis meno ir muzikos mokyklomis, kultūros įstaigomis.*  Aktyviai kultūrinei veiklai telkiama ir stiprinama mokyklos ir miesto bendruomenė. Įgyvendinti tradiciniai respublikiniai projektai. Mokykla nuolat skatina savo mokinius ir mokytojus bendradarbiauti su kitomis šalies ir užsienio muzikos ir meno mokyklomis, socialiniais partneriais, suteikia galimybę dalintis profesine patirtimi.   1. Šiuolaikinio šokio kolektyvas "Erdvė" dalyvavo Švenčionių rajono socialinių paslaugų centro organizuotame renginyje, skirtame paminėti Tarptautinę vaikų gynimo dieną (Švenčionėliai). 2. Šiuolaikinio šokio kolektyvas "Erdvė" dalyvavo „Gatvės muzikos“ dienoje (Švenčionėliai). 3. „Suscenkam vė Viducinėj“ - šiuolaikinio šokio kolektyvas „Erdvė“, vokalinis ansamblis. 4. Betsafe-LKL krepšinio rungtynės“ - kolektyvas „Erdvė“ (Vilnius). 5. Tradicinė socialinės globos įstaigų menų diena „Stiprus kai Tu šalia“ - šokio kolektyvas „Erdvė“ (Rokiškis). 6. Žmonių su negalia sportinės varžybos Švenčionių profesinio rengimo centre (Švenčionys) - kolektyvas „Erdvė“, muzikos skyriaus mokinė.   Organizuoti kvalifikacijos tobulinimo renginiai įtraukiant kitų meno mokyklų mokytojus. Rugpjūčio Švenčionių Juliaus Siniaus meno mokyklos mokytojai, svečiavosi Širvintų meno mokyklą. Vizito tikslas - bendradarbiavimas, ugdymo proceso meno mokykloje tobulinimas, mokytojų profesinių kompetencijų stiprinimas. Lapkričio 3 d. Širvintų meno mokyklos kolektyvas dalyvavo metodinėje dienoje „Meno mokyklos strateginės veiklos kryptys: galimybės ir iššūkiai“ mūsų mokykloje.  **4.Tikslas. Kurti šiuolaikišką, patrauklią, atvirą naujiems iššūkiams mokyklą.**  *Uždavinys: kurti ir puoselėti edukacines erdves, stiprinti ir aktyvinti komunikaciją.*  Tęsiant tikslingą mokyklos vertės kūrimą nuolat talpiname aktualią informaciją mokyklos internetiniame puslapyje, Facebook paskyroje. Aktyvi ir itin skaitytojų lankoma yra mokyklos Facebook platforma. Tėvų geresniam informavimui mokykla naudojasi el. dienynu „manodienynas.lt“. Informacija apie mokyklos reikšmingus įvykius, koncertus, popamokinę veiklą nuolat talpinama mokyklos svetainėje ir Facebook puslapyje.  Kuriant palankią ir saugią ugdymo aplinką 2023 metais gerinome mokyklos materialinę bazę. Daugumoje klasių yra kompiuteris, visi mokytojai naudoja jį pamokoje, darbui su elektroniniu dienynu. IKT technologijų naudojimas padeda mokytojų savišvietai, metodinių priemonių rengimui.  Įgyvendinant tęstinį strateginį uždavinį – nuolat atnaujinti mokyklos ugdymo materialinę bazę – buvo siekiama aukštesnės ugdymo kokybės ir geresnių meninės veiklos rezultatų. Įsigytas akordeonas, 2 mobilios baleto atramos choreografijos klasėms, plokštės dailės darbų eksponavimui, 1 skaitmeninis pianinas, 2 ekspoziciniai molbertai. Atnaujinome mokyklos vidaus aplinką, įsigyti nauji baldai visuose muzikos skyriaus kabinetuose - mokytojų stalai, kėdės, lentynos knygoms, spintos dokumentams, atnaujintas apšvietimas keliuose kabinetuose, įgyti nauji metodinės ir muzikinės literatūros rinkiniai. Visos priemonės praturtino ugdymo procesą, padėjo ugdyti skaitmeninę mokinių kompetenciją, suteikė galimybę groti profesionaliais, kokybiškais instrumentais ir leido mokytojams tobulinti pamokos struktūrą, plėsti kūrybines veiklas. Taip pat buvo tęsiamas koncertinių rūbų atnaujinimas, siekiant gerinti meninių kolektyvų atlikėjų įvaizdį.  **Projektinė veikla.**  2023 metais mokykloje įgyvendinamos 6 neformaliojo vaikų švietimo programos, kurioms gautas papildomas finansavimas; „Sutartinių ir modernaus šokio sintezė“ – 4335,00 eur., „Gimnastika pradedantiesiems“ – 2940,00 eur., „Ritminė gimnastika“ – 1680,00 tūkst. eur, „Katpėdėlė“ – 1680,00 eur., „Rūta žalioji“- 3750, 00 tūkst. Eur. ir „Šachmatų pasaulyje 2“ – 1920,00 eur.  Finansavimą gavo projektai: „Šok kARTu“ – 3500,00 eur. savivaldybės lėšos ir 7000,00 eur. LKT lėšos, bendradarbiaujant su jaunimo organizacija finansavimą gavo projektas „Mano miesto ateitis - mano rankose“ – 900,00 eur.  Gyventojai skyrė 1,2 % GPM mūsų mokyklai - 1191,00 eur.  Mokyklos bendruomenė telkiama saugios, jaukios fizinės ir emocinės aplinkos kūrimui. Didelis dėmesys skiriamas mokinio asmenybės augimui, brandai ir palankios ugdymuisi aplinkos mokykloje kūrimui. Siekiama, kad mokykloje nebūtų smurto ar patyčių, mokiniai ir darbuotojai jaustųsi gerbiami, jų nuomonė ir siūlymai išklausomi ir vertinami.  Parengtos ir patvirtintos Švenčionių Juliaus Siniaus meno mokyklos korupcijos prevencijos planas ir programa, smurto ir patyčių programa.  Mokykloje vyko grupinė konsultacija „Darbuotojų garbės ir orumo samprata, psichologinio smurto, patyčių ir priekabiavimo prevencija“.  Mokykloje organizuoti įstaigos darbuotojams privalomi nuotoliniai darbuotojų civilinės saugos mokymai, pagal tipinę civilinės saugos mokymo programą.  Organizuoti įstaigos darbuotojams privalomi 3 val. trukmės nuotoliniai darbuotojų priešgaisrinės saugos mokymai, pagal minimalius priešgaisrinės saugos mokymo programos reikalavimus Valstybės tarnautojams ir darbuotojams.  Mokyklos veikla grindžiama bendravimu ir bendradarbiavimu. Siekiama, kad būtų pateikiama kuo daugiau informacijos apie mokyklos programas, jos koncertinę veiklą, profesionalius pasiekimus, kultūrines tradicijas ir vertybes. Bendri renginiai skatina dalintis patirtimi, turima informacija, didina motyvaciją dirbti, mokytis, suteikia galimybę plačiau išreikšti save ir pažinti kitus. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Stiprinti mokyklos įvaizdį, skleidžiant gerąją patirtį. | Organizuoti renginius, koncertus, parodas ir juose aktyviai dalyvauti mokykloje, šalyje, užsienyje. Skatinti mokinių saviraišką, ugdyti socialines ir emocines kompetencijas | Organizuotos mokyklos mokinių koncertinės edukacinės išvykos į Latviją, Lenkiją, Turkiją ir Kroatiją. 70 % mokinių dalyvaus tarptautiniuose konkursuose ir festivaliuose. | 1.Tautinių šokių kolektyvas „Erdvė“ (vad. Renata Grigianecienė) dalyvavo Rygos lietuvių vidurinės mokyklos ir Latvijos lietuvių bendruomenės organizuotame IV-ame vaikų ir jaunimo šokių ir dainų festivalyje „Mano tėviškės spalvos“.  2. Šiuolaikinio šokio kolektyvas „Šėlsmas“ (vad. Edita Račinskienė) dalyvavo tarptautiniame šokių festivalyje „ Baltic Amber Varšuva 2023“ (Lenkija).  3. Meno mokyklos šokių kolektyvai „Aukštaitukas“ (vad. Jolanta Razmienė) ir „Erdvė“ (vad. Renata Grigianecienė) dalyvavo į XV tarptautiniame festivalyje „Golden Sun“, kuris vyko Turkijoje Alanijos mieste.  4. Birželio 14-16 d. Kroatijoje, Zadaro mieste, vyko tarptautinis šokių ir vokalinių grupių festivalis ,,Adriatic Zadar open 2023“, kuriame dalyvavo šiuolaikinio šokio kolektyvas „Erdvė“ (vad. Renata Grigianecienė) ir vokalinis ansamblis (vad. Ilona Vinikaitė) |
| 1.2. Plėtoti tęstinius meninius projektus ir bendradarbiavimą su šalies ir užsienio socialiniais partneriais. | Surengti tęstiniai mokyklos projektai ir inicijuoti nauji renginiai mokinių saviraiškos plėtojimui skatinti. | Organizuoti 3 tęstiniai projektai. Nauji socialiniai partneriai įtraukė į mokyklos veiklas. Stiprėjo mokyklos bendradarbiavimas ir ryšiai su kitomis muzikos ir meno mokyklomis. | 1.Mokykla organizavo respublikinį antrojo muzikos instrumento ir pasirenkamojo vokalo konkursą ,,Garsų spalvos (kovo mėn.),  2. Organizavome II -ajį virtualų tarptautinį įvairaus žanro jaunųjų atlikėjų konkursą - festivalį „Žydintys garsai“.  3. Organizavome III -ajį respublikinį meno ir muzikos mokyklų XX-XXI amžiaus šiuolaikinės instrumentinės muzikos konkursą ,,Žiemos eskizai”, |
| 1.3.Stiprinti mokytojų gerosios patirties sklaidą, kolegialų mokymąsi, bendradarbiavimą. | Stiprinti ir tobulinti mokytojų profesines kompetencijas organizuojant ir dalyvaujant seminaruose, mokymuose, konferencijose ir kt. renginiuose, rengiant ir skaitant metodinius pranešimus. | Skaityti 2 metodiniai pranešimai mokyklos mokytojams. Organizuotos 2 edukacinės išvykos į kitas šalies meno mokyklas. | Metodinį pranešimą „Tėvų ir pedagogų bendradarbiavimas sprendžiant vaikų ugdymo problemas“, skaitė mokytoja Ilona Vinikaitė.  2.Metodinį pranešimą „Scenos baimės šaknys“, skaitė mokytoja Lilija Girulskienė.  Buvo pasidalinta gerąja patirtimi. Dalijantis patirtimi, gerėjo mokytojų profesinė kompetencija, dalykinės ir metodinės žinios, kurios buvo perteikiamos pamokų metu. |
| 1.4. Dalyvauti projektinėje veikloje | Gauti papildomą finansavimą 7 tūkst. Eur. | Per metus įgyvendintas 1 šalies lygmens projektas, 2 savivaldybės ar mokyklos lygmens projektai. | Gautas finansavimas kultūros projektui „Šok kARTu“, 3500,00 tūkst. eur., jaunimo projektas „Mano miesto ateitis-mano rankose“ 900,00 eur., LKT finansavimą gavo projektas „Šok kARTu“ 7000,00 eur. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Surengtas rajoninis mokinių piešinių konkursas „Vaistažolių magija“ skirtas Švenčionių vaistažolių fabriko 140 – mečiui. | Ugdomuoju poveikiu ir edukacine aplinka prisidėti prie rajono ir miesto tradicijų, kultūros puoselėjimo. |
| 3.2.Buvau paskirta mokytojų praktinės veiklos vertintoja. (Ignalinos muzikos mokykla, Pabradės meno mokykla) | Turinio (žinių, ugdomų gebėjimų ir nuostatų) aktualumas, modernumas ir priimtinumas mokiniams, tinkamumas mokymosi pažangai. |
| 3.3. Buvau kviečiama dirbti konkursų vertinimo komisijos nare. Lietuvos neįgaliųjų draugijos mėgėjų meno kolektyvų konkurse „Vilties paukštė“ | Tobulinau lyderystės gebėjimus, dalykinę kvalifikaciją. |
| 3.4. Parengtas Švenčionių Juliaus Siniaus meno mokyklos neformaliojo vaikų pažymėjimo išdavimo tvarkos aprašas | Tobulinti vadybines kompetencijas siekiant įgyvendinti mokyklos vizijoje ir misijoje esančias nuostatas. |
| 3.5. Buvau paskirta Lietuvos vaikų ir moksleivių televizijos konkurso „Dainų dainelė“ I ir II etapo vertinimo komisijos nare. | Galimybė dalyvauti komisijos darbe patobulinta renginių organizavimo patirtis, komandinio darbo patirtis. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vidinės komunikacijos su mokyklos bendruomene tobulinimas. |
| 7.2. Gilinti žinias naujų technologijų įsisavinimo srityje. |
| 7.3. Strateginio mąstymo ir pokyčio valdymo kompetencija. |